ToekomsVenster: Geloofsversekerdheid – nie meer verlorehttps://rak2.spens.co.za/radio/2016/495.mp3 Foto: Apprentice2jesus.com God het die wêreld so liefgehad dat Hy sy enigste Seun gegee het, sodat dié wat in Hom glo, nie verlore sal gaan nie maar die ewige lewe sal hê. – Johannes 3:16 Ons het gedurende hierdie week saam nagedink oor die implikasie van die Kersgebeure n.a.v. die bekende teks in Johannes 3:16. Dit behels die onverstaanbare en onweerstaanbare liefde van God in Christus Jesus, die reikwydte wat alle mense en alle nasies insluit, asook die duursaamheid van hierdie offer wat ter wille van mense gebring is en die feit dat dit toegeëien moet word. As die Kersgebeure jou hart verander het, beland jy op ŉ nuwe trajek. Mag ek die vertroue uitspreek dat ons viering van Kersfees spruit uit ŉ geloofsekerheid. Die baba in die krip is ook die Koning van my en jou lewe. Let op die woorde van hierdie baie bekende gesang: Jesus, ons loof U! Jesus, ons prys U! Laat ons met eng’le ŉ loflied sing – nie meer verlore; U is gebore! Ontvang die dank wat ons U bring! Van Jannie Pelser en Jan Steyn, ons regisseur, en almal by ToekomsVenster ŉ baie, baie geseënde en betekenisvolle Kersfees.